
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του δήμου Καστελλίου Κισσάμου Ν. 

Χανιών και τροποποίηση του εγκεκριμένου ρυμοτομικού σχεδίου στα 

όρια σύνδεσης του ίδιου δήμου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6), 7 (παρ. 1, 2 και 
4) και 11 (παρ. 1) του Ν. 1337/1983 «Επέκταση των πολεοδομικών 
σχεδίων οικιστική ανάπτυξη και σχετικές ρυθμίσεις» (Α 33), όπως το 
άρθρο 6 τροποποιήθηκε με την παρ. 2 του άρθρου 8τουΝ.1512/1985 
«Τροποποίηση και συμπλήρωση πολεοδομικών διατάξεων, ρύθμιση συ¬ 
ναφών θεμάτων και θεμάτων του Ταμείου Νομικών (Α 4), και το τελευ¬ 
ταίο εδάφιο της παρ. 1 του άρθρου 11 όπως τροποποιήθηκε με την παρ. 
1 του άρθρου 34 του Ν. 1577/85 «ΓΟΚ» (Α 210). 

2. Τις διατάξεις των άρθρων 3, 9 και 29 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α 228) όπως τα άρθρα 3 και 
9 μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1) 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α 210) όπως τροποποιή¬ 
θηκε με το άρθρο 13 (παρ. 1, 2, 3) του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας ΟΚΧΕ» (Α 141) και το 
άρθρο 1 (παρ. 3, 4) του Ν. 1772/1988 «Τροποποίηση διατάξεων του 
Ν. 1577/1985 «ΓΟΚ» και άλλες σχετικές διατάξεις (Α 91). 

4. Τις διατάξεις του εδαφ. ιδ της παραγράφου 1 του άρθρου 23 του 
Ν. 1558/1985 «Κυβέρνηση και Κυβερνητικά Όργανα» (Α 137). 

5. Τηνυπ’ αριθ. 76921/3925/11.12.1987 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
«Έγκριση γενικού πολεοδομικού σχεδίου Καστελλίου Κισσάμου (Ν. 
Χανιών) (Δ 196). 

6. Την υπ’ αριθ. 66439/4824/1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένων τμημάτων του δήμου Καστελλίου Κισσάμου (Ν. Χα¬ 
νιών) που τμήματά τους είναι οι οικισμοί προ του έτους 1923. 

7. Την υπ’ αριθ. 66440/4825/1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης του δήμου Καστελλίου Κισσάμου (Ν. Χανιών). 

8. Τις υπ’ αριθ. 117/1988 και 127/1988 γνωμοδοτήσεις του Δη¬ 
μοτικού συμβουλίου Κισσάμου. 

9. Τις υπ’ αριθ. 31/1988, 11/1989 γνωμοδοτήσεις του Συμβου¬ 
λίου Χωροταξίας, Οικισμού και Περιβάλλοντος (Ν. Χανιών) ως και την 
υπ’ αριθ. 308/1989 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

10. Την υπ’ αριθ. 702/1989 γνωμοδότηση του Συμβουλίου της 


Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται α) το πολεοδομικό σχέδιο του δήμου Καστελλίου Κισσά- 
μου (Ν. Χανιών) ως εξής: 

1. Των τμημάτων τους που είναι οικισμοί προ του έτους 1923 και 
έχουν χαρακτηρισθεί ως πυκνοδομημένα με την υπ’ αριθ. 66439/ 
4824/1989 απόφαση του Υπουργού Περιβάλλοντος, Χωροταξίας και 
Δημοσίων Έργων εγκρίνονται με τις διατάξεις των άρθρων 1 και 2 του 
Ν.Δ/τος της 17.7.1923. 

2. Των λοιπών τμημάτων που είναι αραιοδομημένα και αδόμητα 
εγκρίνονται με τις διατάξεις του Ν. 1337/1983 και 

3. Καθορίζονται οικοδομήσιμοι χώροι, οδοί πεζόδρομοι, κοινόχρη¬ 
στοι χώροι, κοινόχρηστο πράσινο, χώροι στάθμευσης αυτοκινήτων, παι¬ 
δικής χαράς, πλατείας χώρου δημοτικού σχολείου, αθλητικών εγκατα¬ 
στάσεων, συγκοινωνιακού κέντρου, πάρκου, χώρου διοίκησης, γηροκο¬ 
μείου, (καθορίζεται θέση και διάταξη), ειδικού σχολείου, εκκλησίας (κα¬ 
θορίζεται η θέση και διάταξη). 

β) Η τροποποίηση του εγκεκριμένου ρυμοτομικού σχεδίου του ίδιου. 
δήμου στα όρια σύνδεσης με την περιοχή της επέκτασης με τη μετατό¬ 
πιση οικοδομικών, ρυμοτομικών γραμμών όπως οι ρυθμίσεις αυτές 
(παρ. 1, 2 και 3) φαίνονται στα πέντε (5) σχετικά πρωτότυπα διαγράμ¬ 
ματα σε κλίμακα 1:1000 που θεωρήθηκαν από τον Προϊστάμενο της Δ/ 
νσης Τοπογραφικών Εφαρμογών με την υπ’ αριθ. 68513/1989 πράξη 
του και που αντίτυπά τους σε φωτοσμίκρυνση δημοσιεύονται με το πα¬ 
ρόν διάταγμα. 

Άρθρο 2. 

Εγκρίνεται ο πολεοδομικός κανονισμός της ανωτέρω περιοχής της 
οποίας το πολεοδομικό σχέδιο εγκρίνεται με το άρθρο 1 παρ. 2 του πα¬ 
ρόντος και καθορίζονται οι όροι και περιορισμοί δόμησης του πυκνοδο- 
μημένου τμήματος των οικισμών που επίσης το πολεοδομικό σχέδιο 
εγκρίνεται με το άρθρο 1 παρ. 1 ως εξής: 

Άρθρο 3. 

1. Στους οικοδομήσιμους χώρους με στοιχείο Ο.Τ επιτρέπονται οι 
χρήσεις γενικής κατοικίας όπως προσδιορίζονται από το άρθρο 3 του 
από 23.2.1987 Π.Δ/τος (Δ 166). 

2. Στους οικοδομήσιμους χώρους με στοιχείο Ο.Τ.Κ επιτρέπονται οι 
χρήσεις πολεοδομικού κέντρου όπως προσδιορίζονται από το άρθρο 4 
του ανωτέρω Π.Δ/τος. 

3. Στους οικοδομήσιμους χώρους με στοιχείο Ο.Τ.Τ επιτρέπονται οι 

χρήσεις Τουρισμού - αναψυχής όπως προσδιορίζονται από το άρθρο 8 
του παραπάνω Π.Δ/τος. 

Άρθρο 4. 

Καθορίζεται ζώνη ειδικής ενίσχυσης όπως φαίνεται να περικλείεται 
με την ένδειξη (Ζ.Ε.Ε.) στα παραπάνω διαγράμματα. 

Άρθρο 5. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2) δύο και μισό (2,5), τριών (3), τεσσάρων (4), έξι 
(6) δέκα (10) και δώδεκα (12) μέτρων καθώς και πλάτους μεταβλητού 
από δύο και μισό (2,50) έως είκοσι (20), από τέσσερα (4) έως εννέα (9) 
μ., από μηδέν (0) έως τέσσερα (4) και από ένα και μισό (1,50) έως έξι 
(6) μ., όπως φαίνεται στα ανωτέρω διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία κατά τη δημοσίευση του 
παρόντος δ/τος έχουν: 

Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκάτον είκοσι (120) τ.μ. 

γ) Τα οικόπεδα εντός των ορίων των πυκνοδομημένων τμημάτων 
των οικισμών προ του 1923 εφόσον είχαν στις 25.7.1979 ημέρα δημο¬ 
σίευσης του από 19.7.1979 Π.Δ/τος (Δ 401). 

Ελάχιστο πρόσωπο: έξι (6) μ. και ελάχιστο εμβαδόν εκατόν πενήντα 
(150) τ.μ. 

Στις 2.7.1969 ημέρα δημοσίευσης του από 15.6.1968 Β.Δ/τος (Δ 
111) ελάχιστο πρόσωπο: έξι (6) μ. ελάχιστο εμβαδόν ογδόντα (80) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 


οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια 50 μ 2 και ελάχιστη πλευρά 5 μέτρων. 

4. Μέγιστο ποσοστό κάλυψης: εβδομήντα τοις εκατό (70%) της επι¬ 
φάνειας του οικοπέδου. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου 5 για τα οικόπεδα 
εντός των ορίων του πυκνοδομημένου τμήματος των οικισμών προ του 
1923 ορίζεται συντελεστής δόμησης 1,00 για οικόπεδα εμβαδού κάτω 
των 200 τ.μ. εφόσον η συνολική επιφάνεια ορόφων δεν υπερβαίνει τα 
160 τ.μ. και συντελεστής δόμησης 1,20 για οικόπεδα εμβαδού κάτω 
των 150 τ.μ. εφόσον η συνολική επιφάνεια ορόφων δεν υπερβαίνει τα 
150 τ.μ. 

7. Μέγιστο επιτρεπόμενο ύψος των κτιρίων: ένδεκα (11) μ. 

8. Έλεγχοι και ρυθμίσεις από τις αρμόδιες υπηρεσίες του Υπουρ¬ 
γείου Πολιτισμού εξακολουθούν να ισχύουν. 

Άρθρο 7. 

Οι όροι και περιορισμοί δόμησης των κοινωφελών χώρων που καθο¬ 
ρίζονται με το άρθρο 1 του παρόντος ορίζονται ως εξής: 

Χώρος Διοίκησης, χώρος αθλητικών εγκαταστάσεων, χώρος δημο¬ 
τικού σχολείου, χώρος Γηροκομείου, χώρος ειδικού σχολείου. 

Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

Συντελεστής δόμησης έξι δέκατα (0,6). 

Μέγιστο επιτρεπόμενο ύψος των κτιρίων: ένδεκα (11) μ. 

Άρθρο 8. 

Η ισχύς του παρόντος διατάγματος αρχίζει απο τη δημοσίευσή του 
στην εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

